pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธารน้ำใจสู่ชุมชน!! ปลัดกระทรวงกลาโหม ลุยมอบถุงยังชีพ บรรเทาภัยโควิด-19 #เราจะผ่านวิกฤตินี้ไปด้วยกัน
วันอาทิตย์ที่ 10 พฤษภาคม 2563
ธารน้ําใจสู่ชุมชน!! ปลัดกระทรวงกลาโหม ลุยมอบถุงยังชีพ บรรเทาภัยโควิด-19 #เราจะผ่านวิกฤตินี้ไปด้วยกัน
จากสถานการณ์การแพร่ระบาดของเชื้อไวรัสโคโรนา 2019 (COVID-19)ในขณะนี้ ส่งผลให้ประชาชนไม่สามารถประกอบอาชีพได้ตามปกติ อีกทั้ง คนหาเช้ากินค่ําก็ยังได้รับผลกระทบจากการทํางานในช่วงเคอร์ฟิวเช่นกัน เพื่อเป็นการแบ่งเบาภาระและบรรเทาความเดือดร้อน
พลเอก ณัฐ อินทรเจริญ ปลัดกระทรวงกลาโหม พร้อมด้วย พล.อ.นภนต์ สร้างสมวงษ์ รองปลัดกระทรวงกลาโหม และพล.อ.ธนิส พิพิธวณิชการ ผอ.ศูนย์การอุตสาหกรรมป้องกันประเทศและพลังงานทหาร ร่วมกับ ผอ.เขตหลักสี่ และผกก.สน.ทุ่งสองห้อง ร่วมแจกจ่ายสิ่งของให้ประชาชน 3 ชุมชน ชุมชน 323 ครัวเรือน 1,183 คน ในเขตหลักสี่ กทม. ได้แก่ ชุมชนหลังแฟรตร่วมพัฒนา (160 ครัวเรือน 710 คน) , ชุมชนตลาดบางเขน (36 ครัวเรือน 120 คน) และชุมชนวัดเทวสุนทร (127 ครัวเรือน 355 คน) ในโครงการ “บรรเทาความเดือดร้อนของประชาชนที่ได้รับผลกระทบจากแพร่ระบาดโรคติดเชื้อไวรัสโคโรนา 2019 หรือโรคโควิด-19”
โดยมอบถุงยังชีพ 11 รายการ ประกอบด้วย ข้าวสาร, น้ํามันพืช, น้ําดื่ม, น้ําปลา, ไข่ไก่, หน้ากากผ้า, แอลกอฮอล์ล้างมือ, ขนมกรุบกรอบ, บะหมี่กึ่งสําเร็จรูป, ปลากระป๋อง, ผักกาดดอง โดยทั้ง 3 ชุมชนนี้เป็นชุมชนแออัดขนาดเล็ก แต่ละครอบครัวมีสมาชิกหลายคน เมื่อเกิดการแพร่ระบาดของโควิด-19 ทําให้ส่งผลกระทบต่อรายได้ และชีวิตความเป็นอยู่
ทั้งนี้ สํานักงานปลัดกระทรวงกลาโหม ขอร่วมเป็นส่วนหนึ่งในการช่วยเหลือ และบรรเทาความเดือดร้อนให้พี่น้องประชาชนในช่วงเวลาแห่งความยากลําบากนี้
รัฐบาลไทย-ข่าวทำเนียบรัฐบาล-รมต.นร. นาย เทวัญ ฯ ลงพื้นที่ทำกิจกรรมจิตอาสาทำความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
วันเสาร์ที่ 14 มีนาคม 2563
รมต.นร. นาย เทวัญ ฯ ลงพื้นที่ทํากิจกรรมจิตอาสาทําความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
รมต.นร. นาย เทวัญ ฯ ลงพื้นที่ทํากิจกรรมจิตอาสาทําความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
วันนี้ (12 มีนาคม 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี กํากับดูแลสํานักงานพระพุทธศาสนาแห่งชาติ พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี และนายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ นําคณะจิตอาสาเราทําความดีด้วยหัวใจ ลงพื้นที่วัดอรุณราชวรารามราชวรมหาวิหาร เพื่อทํากิจกรรมรณรงค์ป้องกันการแพร่ระบาดของโรคติดเชื้อไวรัสโคโรน่า (COVID – 19) อันส่งผลกระทบต่อคณะสงฆ์และประชาชน ตามมาตรการป้องกันการแพร่ระบาดของรัฐบาล
รัฐมนตรีประจําสํานักนายกรัฐมนตรี ได้สั่งการให้สํานักงานพระพุทธศาสนาแห่งชาติ ดําเนินการประสานความร่วมมือกับวัดที่เป็นแหล่งท่องเที่ยวสําคัญในพื้นที่กรุงเทพมหานคร เพื่อนําร่องการจัดกิจกรรมรณรงค์ ป้องกัน การแพร่ระบาดของโรคติดเชื้อไวรัสโคโรน่า (COVID – 19) จํานวน 7 วัด โดยกําหนดการจัดกิจกรรม ดังนี้
1. วันที่ 12 มีนาคม 2563 เวลา 10.00 น. ณ วัดอรุณราชวรารามราชวรมหาวิหาร
2. วันที่ 13 มีนาคม 2563 เวลา 09.00 น. ณ วัดหงส์รัตนารามราชวรวิหาร
3. วันที่ 13 มีนาคม 2563 เวลา 13.00 น. ณ วัดพระเชตุพนวิมลมังคลาราม (วัดโพธิ์)
4. วันที่ 16 มีนาคม 2563 เวลา 08.00 น. ณ วัดสุทัศนเทพวรารามราชวรมหาวิหาร
5. วันที่ 16 มีนาคม 2563 เวลา 13.00 น. ณ วัดปากน้ําภาษีเจริญ
6. วันที่ 18 มีนาคม 2563 เวลา 09.00 น. ณ วัดไตรมิตรวิทยารามวรวิหาร
7. วันที่ 18 มีนาคม 2563 เวลา 13.00 น. ณ วัดระฆังโฆษิตาราม
รัฐมนตรีประจําสํานักนายกรัฐมนตรี กล่าวว่า ในช่วงนี้ขอความร่วมมือพุทธศาสนิกชนที่จะมาร่วมทําบุญตักบาตรตามวัดต่างๆ ปฏิบัติตัวตามคําแนะนําของกระทรวงสาธารณสุขอย่างเคร่งครัด ดูแลสุขภาพโดยหลีกเลี่ยงสถานที่ที่มีคนแออัด กินร้อน ช้อนกลาง ล้างมือ ก่อนใส่บาตร ก่อนถวายภัตตาหาร หรือเข้าไปกราบพระภิกษุสงฆ์ และสวมหน้ากากอนามัยเพื่อป้องกันโรค ส่วนผู้ที่เพิ่งกลับจากประเทศกลุ่มเสี่ยง ขอความร่วมมือกักตนเองเป็นระยะเวลาอย่างน้อย 14 วัน และงดเข้าร่วมกิจกรรมในที่ชุมชนเด็ดขาด ทั้งนี้เพื่อประโยชน์ต่อส่วนรวม และป้องกันการแพร่ระบาดของเชื้อโรคดังกล่าวในหมู่พุทธศาสนิกชน
รัฐบาลไทย-ข่าวทำเนียบรัฐบาล-บีโอไอเยี่ยมชมบริษัท ซิลิคอน คราฟท์ เทคโนโลยี
วันพุธที่ 29 กรกฎาคม 2563
บีโอไอเยี่ยมชมบริษัท ซิลิคอน คราฟท์ เทคโนโลยี
บีโอไอเยี่ยมชมบริษัท ซิลิคอน คราฟท์ เทคโนโลยี
บีโอไอเยี่ยมชมบริษัท ซิลิคอน คราฟท์ เทคโนโลยี
เมื่อเร็วๆ นี้นายชนินทร์ ขาวจันทร์ ที่ปรึกษาด้านการลงทุน สํานักงานคณะกรรมการส่งเสริมการลงทุน(บีโอไอ) (กลาง) พร้อมเจ้าหน้าที่กองพัฒนาและเชื่อมโยงการลงทุน นําคณะเข้าหารือแลกเปลี่ยนข้อมูล
ด้านนวัตกรรม และเยี่ยมชมบริษัท ซิลิคอน คราฟท์ เทคโนโลยี จํากัด (มหาชน) ซึ่งเป็นผู้ประกอบการไทย
ที่ออกแบบและจําหน่ายวงจรรวมหรือไมโครชิพ RFID สําหรับอุตสาหกรรมต่างๆ เช่น เครื่องมือแพทย์ และ
ยานยนต์ เป็นต้น
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ ปอท. แถลงผลปฏิบัติการปราบปรามเนื้อหาไม่เหมาะสม มี พ.ร.บ.คอมฯ ดำเนินการตามขั้นตอนทางกฎหมาย
วันศุกร์ที่ 11 ตุลาคม 2562
กระทรวงดิจิทัลฯ ร่วมกับ ปอท. แถลงผลปฏิบัติการปราบปรามเนื้อหาไม่เหมาะสม มี พ.ร.บ.คอมฯ ดําเนินการตามขั้นตอนทางกฎหมาย
กระทรวงดิจิทัลฯ ร่วมกับ ปอท. แถลงผลปฏิบัติการปราบปรามเนื้อหาไม่เหมาะสม
p.p1 {margin: 0.0px 0.0px 0.0px 0.0px; font: 17.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; color: #323333; -webkit-text-stroke: #323333; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมกับพลตํารวจตรีไพบูลย์ น้อยหุ่น ผู้บังคับการกองบังคับการปราบปรามการกระทําความผิดอาชญากรรมทางเทคโนโลยี พันตํารวจเอกศิริวัฒน์ ดีพอ รองผู้บังคับการกองบังคับการปราบปรามการกระทําความผิดอาชญากรรมทางเทคโนโลยี แถลงผล “ปฏิบัติการปราบปรามเนื้อหาไม่เหมาะสม” สืบสวนปราบปรามผู้ที่เผยแพร่สื่อในเนื้อหาไม่เหมาะสม โดยมี น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วม ณ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี ศูนย์ราชการฯ แจ้งวัฒนะ กรุงเทพฯ เมื่อวันที่ 7 ตุลาคม 2562 โดยในช่วงสัปดาห์ที่ผ่านมา มีผู้ไม่หวังดีก่อกระแสข้อความบนสื่อสังคมออนไลน์ที่ไม่เหมาะสม ทําให้จับกุมผู้ต้องหา จํานวน 1 ราย ตามหมายจับในคดี ซึ่งโพสต์ข้อความเนื้อหาที่ไม่เหมาะสมผ่านเฟซบุ๊ก มีผู้เข้ามาแสดงความคิดเห็นและแชร์ข้อความเป็นจํานวนมาก จนนําไปสู่การยื่นคําร้องขอหมายจับของศาลอาญา ในข้อหาตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 และที่แก้ไขเพิ่มเติม มาตรา 14 “นําเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆอันเป็นความผิดเกี่ยวกับความมั่นคงแห่งราชอาณาจักรฯ” ซึ่งมีอัตราโทษสูงสุด จําคุก 5 ปี ปรับ 100,000 บาท
******************
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนงานประชาสัมพันธ์ขององค์กร
วันศุกร์ที่ 19 กรกฎาคม 2562
“ยุติธรรม” หารือแนวทางการขับเคลื่อนงานประชาสัมพันธ์ขององค์กร
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมเพื่อพิจารณาแนวทางการขับเคลื่อนงานประชาสัมพันธ์กระทรวงยุติธรรม
ในวันพฤหัสบดีที่ ๑๘ กรกฎาคม ๒๕๖๒ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมเพื่อพิจารณาแนวทางการขับเคลื่อนงานประชาสัมพันธ์กระทรวงยุติธรรม
ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน
เพื่อหารือแนวทางการขับเคลื่อนงานประชาสัมพันธ์ของกระทรวงยุติธรรม
โดยมุ่งเน้นการบูรณาการด้านการประชาสัมพันธ์ของหน่วยงานในสังกัดกระทรวงยุติธรรม
ให้มีรูปแบบที่มีเอกภาพ และมีทิศทางการประชาสัมพันธ์ไปในแนวทางเดียวกัน
รวมทั้งช่องทางการสื่อสารประเด็นสําคัญ และรูปแบบการเผยแพร่ข่าวประชาสัมพันธ์ให้แก่สื่อมวลชน
เพื่อสร้างการรับรู้และความเข้าใจที่ถูกต้องเกี่ยวกับการดําเนินงานของกระทรวงยุติธรรม
ไปสู่ประชาชนให้ได้รับทราบอย่างสะดวก รวดเร็ว และทั่วถึง
โดยมีหัวหน้าส่วนราชการ โฆษกประจําหน่วยงาน
และเจ้าหน้าที่ผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม เข้าร่วมประชุมฯ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  19 มีนาคม 2562
วันอังคารที่ 19 มีนาคม 2562
สรุปข่าวการประชุมคณะรัฐมนตรี  19 มีนาคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-สธ.พร้อมรับคนไทยกลับทันทีที่จีนไฟเขียว
วันพฤหัสบดีที่ 30 มกราคม 2563
สธ.พร้อมรับคนไทยกลับทันทีที่จีนไฟเขียว
รองนายกรัฐมนตรีและรัฐมนตรีว่าการกระทรวงสาธารณสุข เตรียมทีมแพทย์พร้อมเดินทางไปรับนักเรียนและคนไทยทันทีที่ได้รับอนุญาตจากทางการจีน และเตรียมประชุมคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติวันพรุ่งนี้
รองนายกรัฐมนตรีและรัฐมนตรีว่าการกระทรวงสาธารณสุข เตรียมทีมแพทย์พร้อมเดินทางไปรับนักเรียนและคนไทยทันทีที่ได้รับอนุญาตจากทางการจีน และเตรียมประชุมคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติวันพรุ่งนี้ เพื่อกําหนดมาตรการในการแก้ไขปัญหาโรคติดต่ออุบัติใหม่ให้เหมาะสมกับสถานการณ์ และช่วยเหลือผู้ได้รับผลกระทบ
วันนี้ (30 มกราคม 2563) ที่ตึกสันติไมตรี ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า นายกรัฐมนตรีมีความเป็นห่วงพี่น้องคนไทยที่อู่ฮั่น รัฐบาลได้เตรียมการทุกอย่างพร้อมแล้ว ทั้งด้านเครื่องบิน บุคลากรทางการแพทย์ พยาบาล เวชภัณฑ์ รอการประสานจากทางประเทศจีน ซึ่งการขนส่งผู้โดยสารจากเมืองที่มีสถานการณ์โรคระบาดจะมีขั้นตอนของการตรวจสุขภาพโดยทีมแพทย์ตั้งแต่ก่อนขึ้นเครื่อง และเมื่อมาถึงไทยก็จะมีการดูแลตามมาตรฐานของการป้องกันควบคุมโรค ยังไม่ได้รับรายงานว่ามีคนไทยที่เมืองอู่ฮั่น มีอาการของโรคหรือเจ็บป่วย และขณะนี้เมืองอู่ฮั่นได้ปิดสนามบินจะต้องใช้ไฟลท์บินพิเศษ ซึ่งได้เตรียมการไว้แล้ว ทันทีที่ทางการจีนขออนุญาตก็จะไปรับทันที
สําหรับกระแสข่าวเรื่องการติดเชื้อเพิ่มเติมในคนไทยนั้น ขอให้รับฟังข้อมูลของกระทรวงสาธารณสุขแหล่งเดียว เพื่อป้องกันความสับสน ลดความตื่นตระหนก แต่ขอให้มั่นใจว่ากระทรวงสาธารณสุข จะดําเนินการอย่างเต็มความสามารถเพื่อปกป้องคนไทย ไม่ปิดบังข้อมูล ถ้ามีรายใหม่จะแจ้งให้ทราบอย่างเป็นทางการ และวันพรุ่งนี้ จะประชุมคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติที่ได้รับการแต่งตั้งจากนายกรัฐมนตรี เพื่อกําหนดทิศทาง และมาตรการในการแก้ไขปัญหาโรคติดต่ออุบัติใหม่ให้เหมาะสมกับสถานการณ์ ตลอดจนกําหนดมาตรการในการช่วยเหลือผู้เดือดร้อนและผู้ได้รับผลกระทบ เช่น เรื่องการยกเลิก Visa on arrival ซึ่งเป็นการมาขอวีซ่าที่เมืองไทยสําหรับวีซ่าที่ออกจากสถานทูตโดยตรง หรือ E Visa อาจจะกําหนดมาตรการเพิ่มเติม ทั้งนี้ จะต้องให้คณะกรรมการฯ ร่วมกันพิจารณาก่อนเสนอรัฐบาล ส่วนเรื่องเฟคนิวส์นั้น กระทรวงสาธารณสุขได้ร่วมมือกับกระทรวงดิจิทัลฯ เฝ้าระวังและตอบโต้อย่างทันท่วงที ให้ข้อมูลที่ถูกต้อง ขอความร่วมมืออย่าโพสต์ อย่าแชร์ข้อมูลอันเป็นเท็จ หรือข้อมูลที่ไม่มั่นใจ เพราะจะทําให้สังคมเกิดความตื่นตระหนก ขอให้ตรวจสอบข้อมูลก่อนแชร์
นายอนุทินกล่าวต่อว่า ขณะนี้ ประเทศจีนได้พยายามให้นักท่องเที่ยวเลื่อนหรือยกเลิกการเดินทางมาไทย ขณะนี้ไม่มีทัวร์และไม่มีเที่ยวบินจากเมืองอู่ฮั่นแล้ว เมื่อวานนี้ได้ไปตรวจที่สนามบินเชียงใหม่ นักท่องเที่ยวจากจีนหายไปมากกว่า 80% ส่วนที่สนามบินสุวรรณภูมิก็ได้แยกจุดจอดทุกเที่ยวบินที่มาจากจีน มีการตรวจคัดกรองอย่างเข้มข้นโดยด่านควบคุมโรคถึง 3 ชั้น ขั้นตอนของการควบคุมโรคก็เข้มเต็มที่ และทางตํารวจตรวจคนเข้าเมืองได้เข้ามาช่วยคัดกรองเพิ่มอีกครั้งในระหว่างการตรวจพาสปอร์ต
******************************** 30 มกราคม 2563
รัฐบาลไทย-ข่าวทำเนียบรัฐบาล-อนุทิน เชิญร่วมงาน “ชีวิตวิถีใหม่ใต้ร่มพระบารมี...เราสร้างไปด้วยกัน” และตรวจหาเชื้อโควิด 19 จากรถตรวจเชื้อชีวนิรภัยพระราชทาน ฟรี 28-31 กรกฎาคม นี้
วันอังคารที่ 28 กรกฎาคม 2563
อนุทิน เชิญร่วมงาน “ชีวิตวิถีใหม่ใต้ร่มพระบารมี...เราสร้างไปด้วยกัน” และตรวจหาเชื้อโควิด 19 จากรถตรวจเชื้อชีวนิรภัยพระราชทาน ฟรี 28-31 กรกฎาคม นี้
รองนายกรัฐมนตรีและรัฐมนตรีว่าการกระทรวงสาธารณสุข เชิญชวนประชาชนเข้ารับการตรวจหาเชื้อโควิด 19 จากรถตรวจเชื้อชีวนิรภัยพระราชทาน แจ้งผลผ่านคิวอาร์โค้ดภายใน 1-2 วัน โดยไม่เสียค่าใช้จ่าย พร้อมกับเยี่ยมชมกิจกรรมเฉลิมพระเกียรติฯ “ชีวิตวิถีใหม่ใต้ร่มพระบา
รองนายกรัฐมนตรีและรัฐมนตรีว่าการกระทรวงสาธารณสุข เชิญชวนประชาชนเข้ารับการตรวจหาเชื้อโควิด 19 จากรถตรวจเชื้อชีวนิรภัยพระราชทาน แจ้งผลผ่านคิวอาร์โค้ดภายใน 1-2 วัน โดยไม่เสียค่าใช้จ่าย พร้อมกับเยี่ยมชมกิจกรรมเฉลิมพระเกียรติฯ “ชีวิตวิถีใหม่ใต้ร่มพระบารมี...เราสร้างไปด้วยกัน”และกิจกรรมให้ความรู้ด้านสุขภาพของกระทรวงสาธารณสุข ได้ตั้งแต่วันที่ 28 – 31 กรกฎาคม 2563
วันนี้ 28 กรกฎาคม 2563 ที่ท้องสนามหลวง กรุงเทพมหานคร พล.อ.ประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระรวงสาธารณสุข ตรวจเยี่ยมการจัดกิจกรรมเฉลิมพระเกียรติเนื่องในวันเฉลิมพระชนมพรรษาพระบาทสมเด็จพระเจ้าอยู่หัว ของหน่วยภาครัฐและเอกชน รวมถึงตรวจเยี่ยมการให้บริการตรวจหาเชื้อโควิด 19 ด้วยรถตรวจเชื้อชีวนิรภัยพระราชทาน ของกระทรวงสาธารณสุข โดยนายอนุทิน ให้สัมภาษณ์ว่า เนื่องในวันเฉลิมพระชนมพรรษาพระบาทสมเด็จพระเจ้าอยู่หัว และเพื่อเป็นการแสดงความจงรักภักดี กระทรวงสาธารณสุขและหน่วยงานในสังกัด จึงจัดกิจกรรมเฉลิมพระเกียรติฯ
“ชีวิตวิถีใหม่ใต้ร่มพระบารมี...เราสร้างไปด้วยกัน” โดยกิจกรรมภายในงาน เป็นการให้ความรู้ประชาชนในด้านสุขภาพและอนามัย รวมถึงได้นํารถชีวนิรภัยพระราชทาน จากพระบาทสมเด็จพระเจ้าอยู่หัว เพื่อใช้เป็นห้องปฏิบัติการเคลื่อนที่ในการเก็บตัวอย่างโรคติดเชื้อโควิด 19 มีศักยภาพสามารถรองรับการตรวจหาเชื้อได้ประมาณ 1,000 รายต่อวัน มาให้บริการตรวจหาเชื้อโควิด 19 แก่ประชาชนภายในงาน
“ เพื่อเป็นการสร้างความมั่นใจให้ประชาชน ขอเชิญชวนเข้ารับบริการตรวจหาเชื้อโควิด 19 ได้ฟรี และเยี่ยมชมกิจกรรมเฉลิมพระเกียรติฯ นิทรรศการให้ความรู้ของกระทรวงสาธารณสุขได้ที่บริเวณท้องสนามหลวง” นายอนุทินกล่าว
การตรวจหาเชื้อโควิด 19 จากรถตรวจเชื้อชีวนิรภัยพระราชทาน เป็นการเก็บตัวอย่างเชื้อจากโพรงจมูกเพื่อนําไปตรวจในห้องปฏิบัติการ ซึ่งจะทราบผลผ่านทางคิวอาร์โค้ดภายใน 1-2 วัน หากผลพบติดเชื้อจะแจ้งด่วนทางโทรศัพท์ที่ได้ลงทะเบียนไว้ในงาน โดยในวันที่ 28 กรกฎาคม 2563 มีประชาชนสนใจเข้ารับบริการแล้วกว่า 200 ราย สําหรับประชาชนที่สนใจสามารถเข้ารับบริการตรวจหาเชื้อโควิด 19 และเยี่ยมกิจกรรมเฉลิมพระเกียรติฯได้ ณ บริเวณท้องสนามหลวง ฝั่งศาลฎีกา ระหว่างวันที่ 28-31 กรกฎาคม 2563 ตั้งแต่เวลา 10.00 น.-18.00 น.
************************** 28 กรกฎาคม 2563
รัฐบาลไทย-ข่าวทำเนียบรัฐบาล-โฆษกกองทัพบก ชี้แจงกรณีที่มีบางเพจในโซเชี่ยลระบุข้อมูลการจัดหารถถัง VT4 หรือ MBT-3000 ของ ทบ. เป็นข้อมูลที่มีความคลาดเคลื่อนจากข้อเท็จจริง
วันพฤหัสบดีที่ 12 ตุลาคม 2560
โฆษกกองทัพบก ชี้แจงกรณีที่มีบางเพจในโซเชี่ยลระบุข้อมูลการจัดหารถถัง VT4 หรือ MBT-3000 ของ ทบ. เป็นข้อมูลที่มีความคลาดเคลื่อนจากข้อเท็จจริง
โฆษก ทบ.ชี้แจงกรณีที่มีบางเพจในโซเชี่ยลกล่าวถึงข้อมูลการจัดหารถถัง VT4 หรือ MBT-3000 ของ ทบ.ระยะ 2 ห้วงที่ 2 จากจีนมีส่วนต่าง เป็นข้อมูลที่คลาดเคลื่อนจากข้อเท็จจริง ยืนยัน ทบ.จัดหาในราคาประมาณคันละ 172 ลบ.ไม่ใช่ 200 ลบ.
วันที่ 12 ตุลาคม 2560 พ.อ.วินธัย สุวารี โฆษกกองทัพบก ชี้แจงกรณีที่มีบางเพจในโซเชี่ยล ได้กล่าวถึง ข้อมูลการจัดหารถถัง VT4 หรือ MBT-3000 ของ ทบ.ระยะ 2 ห้วงที่ 2 จํานวน 10 คัน ซึ่งมีสาระสําคัญว่า การสั่งซื้อจากประเทศจีนครั้งนี้มีราคาคันละ 200 ล้านบาท และในขณะเดียวกันมีต่างประเทศซื้อได้คันละ 103.2 ล้านบาท ทําให้มีส่วนต่างถึงคันละกว่า 96 ล้านบาท จึงมีคําถามว่าส่วนต่างหายไปไหน นั้น
โฆษกกองทัพบก ชี้แจงว่า ข้อมูลที่ระบุในเพจดังกล่าวมีความคลาดเคลื่อนไปจากข้อเท็จจริง เนื่องจากรถถังรุ่น VT4 นี้ ทางประเทศผู้ผลิตยังไม่ได้ขายให้กับประเทศอื่น ๆ มีเพียงผลิตใช้ประจําการในประเทศจีนเอง กับของประเทศไทย ส่วนเรื่องราคาทาง ทบ. ได้จัดหามาในราคาประมาณคันละ 172 ล้านบาท ไม่ใช่คันละ 200 ล้านบาท และเมื่อเปรียบเทียบกับราคาของรถถังประเทศอื่น ๆ ที่ได้มาร่วมเสนอราคาเมื่อครั้งเริ่มจัดทําโครงการนั้น รถถัง VT4 ของประเทศจีน ยังคงมีราคาต่ําที่สุด
---------------------------
รัฐบาลไทย-ข่าวทำเนียบรัฐบาล-พาณิชย์เปิดโครงการ “พี่เลี้ยงโชวห่วย ช่วยคนตัวเล็ก” ชวนร้านค้าส่งค้าปลีกต้นแบบกว่า 100 รายทั่วประเทศ เป็นพี่เลี้ยงปรับร้านโชวห่วย 5,000 แห่ง ให้โก้เก๋!!
วันพฤหัสบดีที่ 29 มิถุนายน 2560
พาณิชย์เปิดโครงการ “พี่เลี้ยงโชวห่วย ช่วยคนตัวเล็ก” ชวนร้านค้าส่งค้าปลีกต้นแบบกว่า 100 รายทั่วประเทศ เป็นพี่เลี้ยงปรับร้านโชวห่วย 5,000 แห่ง ให้โก้เก๋!!
ดันเศรษฐกิจฐานรากแกร่ง เสริมศักยภาพธุรกิจไทยแข็งแรง  กระทรวงพาณิชย์ร่วมกับ สมาคมการค้าส่ง-ปลีกไทย มหาวิทยาลัยเกษมบัณฑิต และธุรกิจค้าส่งค้าปลีกท้องถิ่นที่ผ่านการพัฒนาจากกรมพัฒนาธุรกิจการค้าทั่วประเทศ เปิดตัวโครงการ “พี่เลี้ยงโชวห่วย  ช่วยคนตัวเล็ก”
ช่วยปรับภาพลักษณ์ให้ทันสมัย บริหารจัดการคล่องตัว อีกทั้งจัดโปรให้โชวห่วย!! ลดราคาสินค้าเพื่อขายให้ประชาชนในท้องถิ่นได้ราคาถูก ลดภาระค่าครองชีพ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า รัฐมนตรีช่วยว่าการกระทรวงพาณิชย์ (นายสนธิรัตน์ สนธิจิรวงศ์) ได้มอบหมายให้กระทรวงพาณิชย์เชิญผู้บริหารร้านค้าส่งค้าปลีกในต่างจังหวัดทั่วประเทศร่วมเปิดโครงการ “พี่เลี้ยงโชวห่วย ช่วยคนตัวเล็ก” ณ ห้องบุรฉัตรไชยากร กระทรวงพาณิชย์ โดยเป็นความร่วมมือจากภาคีพันธมิตรระหว่างภาครัฐกับภาคเอกชน ได้แก่ กระทรวงพาณิชย์ โดยกรมพัฒนาธุรกิจการค้า และกรมการค้าภายใน ร่วมกับ สมาคมการค้าส่ง-ปลีกไทย ธุรกิจค้าส่งค้าปลีกต้นแบบภายใต้การสนับสนุนของกรมพัฒนาธุรกิจการค้า ซึ่งกระทรวงพาณิชย์ในฐานะหน่วยงานหลักด้านการส่งเสริมและพัฒนาธุรกิจค้าส่งค้าปลีกให้มีความเข้มแข็ง แข่งขันได้พร้อมดําเนินการภายใต้โครงการดังกล่าวที่จะเข้าไปพัฒนาทักษะด้านการบริหารจัดการร้านค้า ปรับภาพลักษณ์ร้านโชวห่วยให้มีความทันสมัย และตอบสนองต่อความต้องการของผู้บริโภคถึงสถานประกอบการด้วยหลักแนวคิด สวย สะอาด สว่าง สะดวก และสบาย เน้นการให้ความช่วยเหลือแบบ “พี่ดูแลน้อง” โดยโครงการฯ นี้จะเป็นการกระตุ้นเศรษฐกิจในระดับฐานรากถึงร้านค้าโชวห่วยซึ่งเป็นธุรกิจในท้องถิ่นที่มีความสําคัญต่อเศรษฐกิจไทยให้สามารถปรับตัวอย่างต่อเนื่อง สอดคล้องกับยุทธศาสตร์การพัฒนาเศรษฐกิจของรัฐบาล ตลอดจนส่งเสริมการเชื่อมโยงเครือข่ายทางธุรกิจในลักษณะเกื้อกูลซึ่งกันและกันระหว่างธุรกิจค้าส่งค้าปลีกต้นแบบขนาดใหญ่ และร้านค้าโชวห่วยสมาชิกซึ่งนับเป็นโมเดลการพัฒนาที่แข็งแกร่งและยั่งยืน
นางสาวบรรจงจิตต์ อังศุสิงห์ อธิบดีกรมพัฒนาธุรกิจการค้า กระทรวงพาณิชย์ กล่าวเสริมว่า โครงการ“พี่เลี้ยงโชวห่วย ช่วยคนตัวเล็ก” เกิดจากการที่กรมฯ ได้เดินหน้าสร้างความเข้มแข็งแก่ธุรกิจค้าส่งค้าปลีกไทยมาอย่างต่อเนื่อง ซึ่งขณะนี้มีร้านค้าส่งต้นแบบที่ผ่านการส่งเสริมและพัฒนาแล้วกว่า 132 ร้านค้าทั่วประเทศ และพร้อมเป็นส่วนสําคัญที่จะต่อยอดให้กับเศรษฐกิจฐานราก โดยร้านค้าต้นแบบเหล่านี้จะทําหน้าที่เป็นพี่เลี้ยงช่วยเหลือร้านค้าปลีกเครือข่ายขนาดเล็กจํานวน 5,000 แห่ง เข้าไปพัฒนาร้านค้า ปรับภาพลักษณ์ และให้ความรู้แก่ร้านค้าปลีกหรือร้านโชวห่วยที่เป็นสมาชิก เพื่อมียอดขายที่ดีขึ้นส่งผลให้ธุรกิจท้องถิ่นเกิดการหมุนเวียนได้คล่องตัว ประกอบกับร้านค้าโชวห่วยทั้งหมดนี้จะเป็นที่จําหน่ายสินค้าธงฟ้าประชารัฐซึ่งเป็นสินค้าราคาต่ํากว่าท้องตลาดจากผู้ผลิตสินค้าอุปโภค-บริโภครายใหญ่ของประเทศ ซึ่งจะช่วยลดต้นทุนการบริหารจัดการร้านค้าและลดค่าครองชีพให้กับประชาชน สุดท้ายนี้โครงการ “พี่เลี้ยงโชวห่วย ช่วยคนตัวเล็ก” จะส่งผลดีต่อเศรษฐกิจในแต่ละชุมชนให้เติบโตขึ้น รวมถึงทําให้เศรษฐกิจโดยรวมในระดับประเทศดีขึ้นตามไปด้วยเช่นกัน
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าสร้างกองเรือไทย ตั้งเป้านำรายได้เข้าประเทศกว่า 6,000 ล้านบาท กรมประมงปล่อยเรือสู่มหาสมุทรอินเดียวันนี้!
วันพุธที่ 20 พฤษภาคม 2563
กระทรวงเกษตรฯ เดินหน้าสร้างกองเรือไทย ตั้งเป้านํารายได้เข้าประเทศกว่า 6,000 ล้านบาท กรมประมงปล่อยเรือสู่มหาสมุทรอินเดียวันนี้!
กระทรวงเกษตรและสหกรณ์ เดินหน้าสร้างกองเรือไทย ตั้งเป้านํารายได้เข้าประเทศกว่า 6,000 ล้านบาท กรมประมงปล่อยเรือสู่มหาสมุทรอินเดียวันนี้!
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า เมื่อเดือนเมษายน 2560 ประเทศไทยเข้าเป็นภาคีความตกลงการทําการประมงสําหรับพื้นที่ทางตอนใต้ของมหาสมุทรอินเดีย (Southern Indian Ocean Fisheries Agreement : SIOFA) ซึ่งเป็นความตกลงจัดตั้งองค์การระดับภูมิภาคด้านการจัดการทรัพยากรประมงในพันธุ์สัตว์น้ําตระกูลอื่นที่ไม่ใช่ปลาทูน่า และขจัดการทําประมงผิดกฎหมายในพื้นที่ทางตอนใต้ของมหาสมุทรอินเดีย โดยการเข้าเป็นภาคี SIOFA จะทําให้ไทยมีสิทธิเข้าไปทําการประมงนอกน่านน้ําในพื้นที่ทางตอนใต้ของมหาสมุทรอินเดียได้อย่างถูกกฎหมาย ภายใต้มาตรการควบคุมและการอนุรักษ์ของ SIOFA และสามารถมีส่วนร่วมในการกําหนดมาตรการและกฎเกณฑ์ต่าง ๆ เกี่ยวกับการบริหารจัดการ การอนุรักษ์ และการใช้ประโยชน์จากทรัพยากรประมงในเขตมหาสมุทรอินเดียให้เป็นไปอย่างสมดุลและยั่งยืน อันเป็นประโยชน์ร่วมกันของประชาคมระหว่างประเทศ
ก่อนหน้านี้ เมื่อปี พ.ศ. 2539 ไทยได้เข้าเป็นภาคีคณะกรรมาธิการปลาทูน่าแห่งมหาสมุทรอินเดีย (Indian Ocean Tuna Commission : IOTC) ซึ่งเป็นองค์การระดับภูมิภาคด้านการจัดการทรัพยากรประมงในพันธุ์สัตว์น้ําตระกูลทูน่า การที่ไทยเป็นสมาชิกทั้ง IOTC และ SIOFA จะทําให้การทําประมงนอกน่านน้ําของกองเรือประมงไทยในเขตมหาสมุทรอินเดียเป็นไปตามกฎเกณฑ์ระหว่างประเทศ ในขณะเดียวกัน ไทยก็ได้ปรับปรุงระบบติดตาม ควบคุม และเฝ้าระวังการทําประมงของเรือประมงนอกน่านน้ําให้เป็นไปอย่างเข้มงวดและมีประสิทธิภาพมากขึ้น ซึ่งทั้งหมดเป็นความพยายามที่จะยกระดับการประมงนอกน่านน้ําเข้าสู่มาตรฐานสากลและขจัดการประมงผิดกฎหมายให้หมดสิ้นไปจากอุตสาหกรรมประมงของไทย
นายมีศักดิ์ ภักดีคง อธิบดีกรมประมง กล่าวว่า สําหรับสถานการณ์ออกใบอนุญาตประมงนอกน่านน้ํา กรมประมงออกใบอนุญาตทําการประมงนอกน่านน้ําไทยให้ไปทําการประมงในพื้นที่ Saya maha bank ซึ่งอยู่ในเขตความดูแลรับผิดชอบของ SIOFA และกรมประมงได้แจ้งขึ้นทะเบียนกับ SIOFA แล้ว จํานวน 6 ลํา ดังนี้
1.เรือมณีเงิน 5 ออกใบอนุญาตทําการประมงนอกน่านน้ํา วันที่ 3 พฤษภาคม 2562
2.เรือโชคเพิ่มสิน 1 ออกใบอนุญาตทําการประมงนอกน่านน้ํา วันที่ 3 พฤษภาคม 2562
3.เรือเอส เอ็ม เอส 1 ออกใบอนุญาตทําการประมงนอกน่านน้ํา วันที่ 12 กรกฎาคม 2562
4.เรือทรัพย์ดาวประมง 5 ออกใบอนุญาตทําการประมงนอกน่านน้ํา วันที่ 24 ตุลาคม 2562
5.เรือเซ็นจูรี่ ออกใบอนุญาตทําการประมงนอกน่านน้ํา วันที่ 8 ตุลาคม 2562
6.เรือก.วงศ์วัฒนา 6 ออกใบอนุญาตทําการประมงนอกน่านน้ํา วันที่ 8 ตุลาคม 2562
“ปัจจุบันมีเรือที่ออกไปทําการประมงนอกนน้ําแล้วจํานวน 2 ลํา คือ เรือมณีเงิน 5 ซึ่งได้เริ่มออกไปทําการประมงตั้งแต่เดือนพฤษภาคม 2562 และเรือโชคเพิ่มสิน 1 ซึ่งได้ออกไปทําการประมงตั้งแต่เดือนตุลาคม
รัฐบาลไทย-ข่าวทำเนียบรัฐบาล-รองปลัดฯ สุรพล ร่วมคณะนายกรัฐมนตรี ลงพื้นที่ จ.พะเยา พบปะประชาชน และเยี่ยมชมผลิตภัณฑ์ชุมชน
วันจันทร์ที่ 29 ตุลาคม 2561
รองปลัดฯ สุรพล ร่วมคณะนายกรัฐมนตรี ลงพื้นที่ จ.พะเยา พบปะประชาชน และเยี่ยมชมผลิตภัณฑ์ชุมชน
รองปลัดฯ สุรพล ร่วมคณะนายกรัฐมนตรี ลงพื้นที่ จ.พะเยา พบปะประชาชน และเยี่ยมชมผลิตภัณฑ์ชุมชน
วันนี้ (29 ตุลาคม 2561) นายสุรพล ชามาตย์ รองปลัดกระทรวงอุตสาหกรรม ร่วมคณะนายกรัฐมนตรี พลเอกประยุทธ์ จันทร์โอชา ลงพื้นที่เยี่ยมชมผลิตภัณฑ์ชุมชน และพบปะประชาชน ณ ลานอเนกประสงค์ เทศบาลเมืองพะเยา จังหวัดพะเยา
ในการนี้ คณะนายกรัฐมนตรี ได้เยี่ยมชมผลการดําเนินงานโครงการพัฒนาอุตสาหกรรมแปรรูปและอุตสาหกรรมครบวงจร ซึ่งเป็นโครงการยกระดับโครงสร้างพื้นฐาน นวัตกรรมพัฒนาผลิตภัณฑ์และบรรจุภัณฑ์ของวิสาหกิจชุมชนและผู้ประกอบการ SMEs ในพื้นที่จังหวัดพะเยา เพื่อเป็นการสร้างมูลค่าเพิ่มอุตสาหกรรมแปรรูปโดยการสนับสนุนการใช้บริการในศูนย์ ITC ระดับจังหวัด
สําหรับผลิตภัณฑ์ที่นํามาจัดแสดงในครั้งนี้ ประกอบด้วย 1. กะละแมโบราณของกลุ่มกะละแมบ้านดอนไชย อําเภอเชียงคํา จังหวัดพะเยา ซึ่งเป็นสูตรของชาวไทลื้อ ที่มีการสืบทอดมาอย่างยาวนาน โดยเริ่มจากการนิยมทํากันในงานบุญประเพณีต่างๆ จนได้รวมกลุ่มกันจัดตั้งทําเป็นผลิตภัณฑ์ออกจําหน่าย และได้รับความนิยมเป็นอย่างมาก ปัจจุบันได้รับการรับรองมาตรฐานผลิตภัณฑ์ชุมชน กะละแม มผช.873/2559 และได้รับมาตรฐาน อย. และ 2. ปลาส้มไร้ก้างแม่ทองปอน ซึ่งนอกจากจะผลิตปลาส้มออกจําหน่ายในพื้นที่จังหวัดพะเยา และจังหวัดใกล้เคียงแล้ว ปัจจุบันยังส่งออกไปยังต่างประเทศ อาทิ ประเทศจีน พม่า โดยจุดเด่นของปลาส้มแม่ทองปอนนั้น ไม่ใช้สารกันบูด ไม่มีกลิ่นคาว สามารถบริโภคได้ทั้งดิบและสุก และได้รับรางวัล ผลิตภัณฑ์ OTOP ระดับ 5 ดาว ปี 2559 และได้รับมาตรฐาน อย. อีกด้วย
รัฐบาลไทย-ข่าวทำเนียบรัฐบาล-คณะกรรมการตรวจสอบและประเมินผลภาคราชการ ก.อุตฯ เข้าเยี่ยมชมกลุ่มวิสาหกิจชุมชนกลุ่มลุฟฟาลา
วันพุธที่ 21 กุมภาพันธ์ 2561
คณะกรรมการตรวจสอบและประเมินผลภาคราชการ ก.อุตฯ เข้าเยี่ยมชมกลุ่มวิสาหกิจชุมชนกลุ่มลุฟฟาลา
คณะกรรมการตรวจสอบและประเมินผลภาคราชการ ก.อุตฯ เข้าเยี่ยมชมกลุ่มวิสาหกิจชุมชนกลุ่มลุฟฟาลา จังหวัดระยอง
วันที่ 21 กุมภาพันธ์ 2561 คณะกรรมการตรวจสอบและประเมินผลภาคราชการกระทรวงอุตสาหกรรม (คคป.อก.) นําโดย นายโกศล ใจรังษี ประธานกรรมการ อดีตรองปลัดกระทรวงอุตสาหกรรม นายอนุสรณ์ เนื่องผลมาก กรรมการ อดีตรองปลัดกระทรวงอุตสาหกรรม นายเสน่ห์ นิยมไทย กรรมการ อดีตอธิบดีกรมอุตสาหกรรมพื้นฐานและการเหมืองแร่ นายพงศ์เทพ จารุอําพรพรรณ กรรมการ อดีตผู้ตรวจราชการกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม กรรมการและเลขานุการ และคณะ เข้าเยี่ยมชมกลุ่มวิสาหกิจชุมชนกลุ่มลุฟฟาลา โดยวิสาหกิจชุมชนดังกล่าวได้เข้าร่วมโครงการส่งเสริมและพัฒนาวิสาหกิจชุมชนของกรมส่งเสริมอุตสาหกรรม ภายใต้แผนงานบูรณาการพัฒนาเศรษฐกิจระดับฐานรากปีงบประมาณ 2559 ซึ่งเป็นโครงการเพื่อเสริมสร้างทักษะและพัฒนาองค์ความรู้ด้านระบบการบริหารจัดการคุณภาพและมาตรฐานรูปแบบผลิตภัณฑ์รวมทั้งด้านการตลาดเพื่อสร้างความแตกต่างในการดําเนินธุรกิจโดยใช้ความคิดสร้างสรรค์ (Creativity) และนวัตกรรม (innovation) อันเป็นการยกระดับความสามารถในการแข่งขันและก่อให้เกิดความเจริญเติบโตทางเศรษฐกิจอย่างยั่งยืน ณ สถานที่จําหน่ายผลิตภัณฑ์วิสาหกิจชุมชนกลุ่มลุฟฟาลา ตําบลมาบตาพุด อําเภอเมืองระยอง จังหวัดระยอง